**T R O L L H A L E N trolljazz for store og små……**

PRISBELØNNET FAMILIEMUSIKAL tilbake på Skedsmo samfunnshus!

Etter premieren i 2001 kunne man bl.a. lese dette i Romerikes Blad:

*”Turid Lisbeth Nygårds musikalske sceneverk «Trollhalen» inneholder det aller meste av det som trengs for å underholde og engasjere. Det er sjarmerende og vakkert, aktuelt og musikalsk. Den lille jazzkvartetten i hjørnet, med Paul Wagnberg i spissen med sitt legendariske Hammond B3-orgel, spiller disiplinert og herlig. Jazzfoten sitter løst og sprer seg utover mellom benkeradene. Det svinger på scenen, det svinger i orkestergraven og det svinger blant publikum!”*

Og det er ingen grunn til at det ikke skulle gjøre det igjen,

for **PALLE WAGNBERG** er fremdeles orkesterleder!

Med seg har han **LARS FRANK**, **EIRIK BERG SVELA** og **MARIUS A. OLSSON**.

**Så ta med deg venner, barn, barnebarn, tantebarn**

**– eller kom alene!**

Kom og bli kjent med Emma, jenta som kom ut av ei nøtt, møt den sprø sprengstoffeksperten, Gunder Lunte, de små usynlige skautrolla og mange flere.

GUNDER LUNTE: ”Dette er mer komplisert enn som så, lille venn”.

MAUD: ”Det sier voksne alltid når det noe som er veldig enkelt!”

Kort om handlingen:

Mimmi er bestemora til Emma, hun er kjempesnill, men Emma blir aldri sikker på om Mimmi er ei heks eller ikke..….Emma og Mimmi bor i et lite hus i skogen. Mimmi har fortalt Emma at hun ikke blei født på den vanlige måten. Emma kom nemlig ut av ei eikenøtt. Natta til Marimesse får Emma en gammel trollhale av Mimmi. Den er magisk; nå kan Emma se skautrolla som ellers er usynlige for menneskene. Skautrolla bor i Lillefjell. Det viser seg at den styrtrike direktør Styvesen vil sprenge ut Lillefjell. Til det har han engasjert den merkverdige sprengstoffeksperten Gunder Lunte. Emmas lærer, frøken Larsen, som er forelsket i direktør Styvesen, forstår ikke at Emma blir ertet på skolen. Men de usynlige skautrolla setter en skikkelig støkk i mobberne, og jammen redder de ikke hele Østskogen og Lillefjell også!

**BOR DU I OSLO? NO PROBLEM!**

Ta av fra E6 der det står Skedsmokorset og Lillestrøm, kjør til venstre i første rundkjøring, til høyre i neste, Skedsmo senter er da på venstre hånd. Samfunnshuset ligger i senteret, gratis parkering utenfor døra. 12 – 14 min fra Sinsenkrysset!

**Adresse: Furuveien 1, 2020 Skedsmokorset**